**Dushanbe** ou **Dushambe** (en taxico Душанбе) é a capital e máis o principal centro cultural e económico de Taxiquistán. No ano 2002 a súa poboación estimábase en 575 900 habitantes. Na época da Unión Soviética recibiu o nome de **Stalinabad**.

Étimo do nome
-------------

O nome deriva da palabra taxica para "luns" (*du* "dous" + *xamba* o *xanbé* "día") e refírese ao feito de que a cidade celebraba un mercado moi frecuentado os luns, para eles o segundo día da semana.

Xeografía
---------

Situada no extremo centro-occidental do país, a uns 800 m de altitude. aséntase no val de Gissar, moi densamente poboado, localizado ao suroeste dunha cadena montañosa do mesmo nome (Montes Guissar).

A cidade está atravesada polo río Varzob (tamén chamado río Dušanbinka),que forma parte da conca do Amu Daria.

### Distritos

Distritos de Duxanbé
Duxanbé divídese nos seguintes distritos:

1. Abuali Ibn Sina
2. Firdavsi
3. Ismail Somoni
4. Shokhmansur

### Clima

Dado o afastamento do mar, o clima ten un forte carácter continental, con veráns cálidos e secos, e con invernos fríos e relativamente húmidos.

A temperatura media é duns 14,7 °C e as precipitacións medias anuais son duns 568 mm. O mes máis caloroso é xullo, cunha temperatura media de 27,1°, mentres que o máis frío é xaneiro con 2,1 °C. O mes máis seco é agosto, en tanto que as chuvias máis abundantes caen en marzo e abril con cerca de 100 mm.

Economía
--------

Aeroporto
Desde que foi conectada á rede ferroviaria (1929), durante a época soviética, a cidade converteuse nun centro económico e industrial do país. As industrias principais son a téxtil, alimentarias e manufactureira.

A 80 km ao sur de Dushanbé, atópase a Base Aérea de Farkhor, a única base militar india fóra da Unión India.

Nas proximidades de Dushanbé están despregadas tamén tropas francesas, estadounidenses e rusas.

### Transportes

A rede ferroviaria taxica non está moi desenvolvida, en parte a causa do relevo do territorio. Con todo o ferrocarril transcaucásico liga diariamente Dushanbe con Tashkent en Uzbekistán e con Moscova. Os trens, porén, son lentísimos por mor do trazado tortuoso da liña.

Dushanbe ten un aeroporto internacional, sito a menos de 15 minutos en automóbil da cidade. Lígase con voos diarios para Moscova, Bakú e Taxquent e voos cada dúas semanas para Estanbul).

Lugares a visitar
-----------------

* Museo Etnográfico, cunha colección de artefactos da arte taxica (cerámicas, alfombras, xoiaría e instrumentos musicais, entre outros).
* Museo Unificado de Taxiquistán.
* Teatro da Ópera e Ballet Ayni, con fermosa arquitectura interna.
* Mesquita de Haji Iakub.

Ensino e cultura
----------------

A cidade é a sede da Universidade de Taxiquistán e da Academia das Ciencias.

Irmandamentos
-------------

Entre outros:

* Teherán, Irán
* Moscova, Rusia
* San Petersburgo, Rusia
* Boulder, Colorado, USA
* Klagenfurt, Austria
* Ancara, Turquía

Notas
-----

1. ↑  Atlas Mundial Galego Online
2. ↑  Criterios para o uso da lingua
3. ↑  Lingua galega. Dúbidas lingüísticas
4. ↑  Benigno Fernández Salgado, ed. (2004). *Dicionario Galaxia de usos e dificultades da lingua galega*. Editorial Galaxia. p. 1304. ISBN 9788482887524.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Dushanbe*** |

### Ligazóns externas

* Páxina oficial de Dusanbe *(en taxico)*

|  |  |
| --- | --- |
| Control de autoridades | 
* Wd: Q9365
* WorldCat
* VIAF: 131354269
* BNE: XX453048
* BNF: 15178813z
* BRE: 1971476
* EBID: ID
* FAST: 1211564
* GEC: 0023292
* GeoNames: 1221873
* GND: 4113367-5
* LCCN: n81008351
* MusicBrainz: ID
* NKC: ge796398
* Pleiades: 971748
* SUDOC: 193418444
* TGN: 7024096

 |